
           Nr.23/28/2004

BIROUL PERMANENT

AL

CAMEREI DEPUTAŢILOR



Vă înaintăm, alăturat, Raportul asupra proiectului de Lege pentru aprobarea Ordonanţei Guvernului nr.93/2003 pentru prorogarea termenului prevăzut la art.59 alin.(1) din Legea nr.38/2003 privind transportul în regim de taxi şi în regim de închiriere, trimis comisiei cu adresa nr.P.L. x-77 din 1 martie 2004, Camera Deputaţilor fiind Cameră decizională.



În raport de obiectul de reglementare şi conţinutul său, proiectul de lege face parte din categoria legilor ordinare.

PREŞEDINTE,

István Antal

               Nr.23/28/2004

RAPORT

asupra proiectului de Lege pentru aprobarea Ordonanţei Guvernului nr.93/2003 pentru prorogarea termenului prevăzut la art.59 alin.(1) din Legea nr.38/2003 privind transportul în regim de taxi şi în regim de închiriere



1. În conformitate cu prevederile Regulamentului Camerei Deputaţilor, modificat şi completat prin Hotărârea Camerei Deputaţilor nr.23/2003, Comisia pentru industrii şi servicii a fost sesizată, cu nr.P.L.-x 77 din 1 martie 2004, pentru avizare şi dezbatere în fond, cu proiectul de Lege pentru aprobarea Ordonanţei Guvernului nr.93/2003 pentru prorogarea termenului prevăzut la art.59 alin.(1) din Legea nr.38/2003 privind transportul în regim de taxi şi în regim de închiriere.



La articolul 30, lit.a) şi c) din Legea nr.38/2003 privind transportul în regim de taxi şi în regim de închiriere se prevede că pentru autorizarea funcţionării în regim de taxi, autovehiculele respective trebuie să fie dotate cu aparate de taxat şi cu lampă taxi iar la art.59 alin.(1) se prevede că termenul de finalizare a acestor dotări este 1 ianuarie 2003. Ordonanţa Guvernului nr.93/2003 a fost emisă pentru prorogarea acestui termen până la 30 iunie 2004.



Ordonanţa a fost avizată favorabil de Consiliul Legislativ cu nr.1809 din 22 decembrie 2003.



Proiectul de lege a fost adoptat de Senat în şedinţa din 24 februarie 2004.



Comisia pentru administraţie publică, amenajarea teritoriului şi echilibru ecologic, cu nr.26/1718/10.03.2004, a avizat favorabil proiectul de lege în forma adoptată de Senat.



2. În raport de obiectul de reglementare şi conţinutul său, proiectul de lege face parte din categoria legilor ordinare.



3. Lucrările comisiei s-au desfăşurat în data de 10 martie 2004.



La lucrări au fost prezenţi 22 de deputaţi din totalul de 25 de deputaţi membri ai comisiei.



La dezbaterea proiectului de lege au participat specialişti din cadrul Ministerului Transporturilor, Construcţiilor şi Turismului.



Raportul comisiei a fost adoptat în unanimitate.



4. Potrivit prevederilor art.75 din Constituţia României, republicată, proiectul de lege este de competenţa decizională a Camerei Deputaţilor.



5. În urma dezbaterilor, membrii comisiei au hotărât să propună plenului Camerei Deputaţilor, adoptarea proiectului de lege în forma aprobată de Senat.

                  PREŞEDINTE,                                           SECRETAR,

                    István Antal                                             Aurelia Vasile

Expert,

Daniel Bădina

